بەهۆی رووداوی تەقەکردنەکە 100 کەس بریندار بوون
رووداو - هەولێر
لە هۆتێلێکی لاسڤێگاس کە ئاهەنگێکی تێدا ئەنجامدەدرا، "چەکدارێک" تەقەی لە ئامادەبووان کرد بەهۆیەوە 20 کەس کوژران و 100 کەسی دیکەش بریندار بوون.
رووداوی تەقەکردنەکە لەکاتێکدا بووە، جەیسن ئاڵدین، گۆرانیبێژی کەنتریی ئەمریکی خەریکی گۆرانیگوتن بوو بۆ هەزاران ئامادەبووی ئاهەنگەکە.
ڤیدیۆکانی ساتی رووداوەکە کە لە تۆڕە کۆمەڵایەتییەکان بڵاوبوونەتەوە، نیشانی دەدەن لەناکاو دەنگی تەقە دێت، میوزیک دەوەستێت و خەڵک هاوار دەکەن و هەڵدێن.
بەپێی میدیاکانی ئەمریکا دوای ئەوەی هێزەکانی سوات گەیشتوونەتە شوێنی رووداوەکە، تەقەکەرەکە هێرشی کردووەتە سەر ئەوانیش. پۆلیسی ڤێگاس کەمێک دوای رووداوەکە رایگەیاند "یەکێک لە گومانلێکراوان کوژرا، بڕواناکەین هیچ کەسی دیکەی لەگەڵدا بووبێت".
ساتی تەقەکردنەکە، جەیسن ئاڵدینی گۆرانیبێژ هەڵدێت